Khméri

Khméri (iné názvy: Kméri, Khmérovia, Kmérovia, Kambodžania) sú základná etnická jednotka (resp. väčšinový národ) Kambodže. Malé skupiny Khmérov žijú aj vo Vietname, Thajsku, Laose a inde.

Bioantropologicky tvoria prechodný typ medzi mongoloidnou rasou a čiernou rasou. Ich jazykom je khmérčina patriaca do monkhmérskej skupiny austroázijskej jazykovej rodiny. Majú vlastné písmo – khmérske písmo, ktoré je odvodené z juhoindického písma. Khméri sú od neolitu primárne roľníkmi; pestujú hlavne ryžu. Najmä v období Angkorského kráľovstva boli významnými staviteľmi – svetoznámy je napr. komplex Angkór Vat. Nábožensky sa u Khmérov presadil brahmanizmus, od 12. storočia budhizmus (najprv mahájána, neskôr hínajána).

 Iné projekty 

 Zdroje 
 Khmérovia. In: Pyramída, č. 61, str. 1922 – 1923.
 Khmér, Kmér. In: 


Kategória:Kambodža
Kategória:Etniká, národy a národnosti